19/08/2019 | Administración LocalMunicipal
Outes
Anuncio de dedicacións

ANUNCIO O Concello de Outes, en sesión plenaria extraordinaria celebrada con data do 15 de xullo do 2019, adoptou os seguintes acordos: – RELACIÓN DE CARGOS CON DEDICACIÓN EXCLUSIVA, RETRIBUCIÓNS E INDEMNIZACIÓNS DOS MEMBROS DA CORPORACIÓN. PRIMEIRO.–Determinar que os cargos que realizan as súas funcións en réxime de dedicación especial son os seguintes: – En réxime de dedicación exclusiva o/a alcalde/sa. – En réxime de dedicación parcial: 1. A/o primeira/o tenente de alcalde, cunha dedicación de 25 horas semanais, equivalente ao 67% da xornada ordinaria de traballo.2. A/o concelleiro delegado de Cultura, Xuventude e Voluntariado, cunha dedicación de 8 horas semanais, equivalente ao 21% da xornada ordinaria de traballo.3. A/o concelleiro delegado de Deportes e Educación, cunha dedicación de 8 horas semanais, equivalente ao 21% da xornada ordinaria de traballo. SEGUNDO.–Establecer a favor dos membros da Corporación que desempeñen os seus cargos en réxime de dedicación [exclusiva/parcial], as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. – O cargo de alcalde/sa percibirá unha retribución anual bruta de 40.425,00 euros. – O cargo de primeira/o tenente de alcalde percibirá unha retribución anual bruta de 24.000,00 euros. – O cargo de concelleira/concelleiro delegado de Cultura, Xuventude e Voluntariado percibirá unha retribución anual bruta de 7.250,00 euros. – O cargo de concelleira/concelleiro delegado de Deportes e Educación percibirá unha retribución anual bruta de 7.250,00 euros. A ditas contías non se lles aplicará o incremento retributivo que cada ano se aprobe para o persoal do sector público. As citadas retribucións non inclúen os trienios aos que teñan dereito as persoas que ocupen os respectivos cargos. O presente acordo retributivo producirá os seus efectos, en canto á dedicación exclusiva do alcalde, a partir do 31 de agosto de 2019; en canto ás dedicacións parciais, dende a data en que sexa adoptado (15 xullo). TERCEIRO.–Determinar que os membros da Corporación que non perciben retribucións por dedicación exclusiva nin parcial percibirán asistencias pola concorrencia efectiva ás sesións dos órganos colexiados dos que formen parte, nas seguintes contías: – Por asistencia ás sesións do Pleno, Xunta de Goberno Local e Comisións Informativas: 60 euros. En calquera caso só cuantificarase unha asistencia por día, con independencia do número de sesións que se celebren. CUARTO.–As axudas de custo dos membros da Corporación, por comisións de servizos ou xestións oficiais dispostas pola Corporación ou o seu alcalde-presidente, realizadas por razón do cargo, por traslado fóra do termo municipal, indemnizaranse trala súa xustificación consonte o que dispón o Real Decreto 462/2002, do 24 de maio. Para estes efectos, os membros da Corporación asimilaranse ao Grupo 1 do Anexo II da devandita norma en caso de axudas de custo en territorio nacional, e ao Grupo 2 do Anexo III en caso de axudas de custo no estranxeiro. QUINTO.–Que se publique no Boletín Oficial da Provincia e taboleiro de anuncios municipal de forma íntegra o presente acordo, así como no Portal de Transparencia sito na sede electrónica do Concello de Outes, aos efectos do seu xeral coñecemento. O que se fai público en cumprimento do establecido na vixente lexislación Outes, a 9 de agosto de 2019. O alcalde D. Manuel González López